ቅምሻ ምክሮች ለሰከነ ሕይወት ከትላንቱ የቀጠለ... 6 እርጅናን ወይም ሞትን መፍራት ስለ ምን እርጅናን ትፈራለህ ወደድክም ጠላህም እድሜህ ይገፋል ሞትም አይቀርልህም ምናልባትም ጤናህን በመጠበቅ የመኖርያ እድሜህን ማራዘም ትችላለህ ሆኖም ይህ ሰውነትህን ከማርጀት አያግደውም እርጅናህን ከመፋለም ይልቅ በጸጋ ተቀበለው ይህም ከብዙ ጭንቀት እና ሃሳቦች ያተርፍሃል 7 የማይታወቅ ነገርን መፍራት ከዚህ ቀደም አድርገኸው የማታውቀው ነገር ሲገጥምህ ትፈራለህ አሁን ካለህበት እና ከተመቻቸህበት ስፍራ ወጥተህ መጓዝን አትፈልግም ይህ ፍርሃት ተፈጥሯዊ ነው ነገር ግን መንገዱን ካልጀመርከው መጨረሻውን አታውቀውምና ፈራ ተባ እያልክም ቢሆን እግርህን አንሳ 8 ከመጠን በላይ ራስን መከላከል አንዳንዴ ራሳችንን ከመጥፎ ሰዎች እና ነገሮች መከላከል ይኖርብናል ሆኖም ግን ብዙውን ጊዜ አደጋ በሌለበት ሁኔታ ውስጥም ክብራችንን ማስጠበቅ እንወዳለን እኛ የምንጠላው ነገር ሲፈጸም አልያም ሰዎች ባስከፉን ቁጥር ራሳችንን መከላከል እና ወደ ግብግብ መግባት የለብንም ስለ አንተ መጥፎ የሚያወሩ ሰዎች ይህን የሚያደርጉት አመል ኖሮባቸው እንጂ አንተን በተለየ ሁኔታ ለማጥቃት አይደለም ከእነርሱም መልስ መስጠት ስትጀምር በአንተ መበሳጨት የበለጠ ደስታን ያገኛሉ ቃላቶቻቸውም ዋጋ እንዳላቸው ይሰማቸዋል ሃይልህን አታባክን ውግያህን ምረጥ 9 ሥሥት እና ስግብግብነት ሥሥት ውስጣዊ ሰላምን የሚያናውጥ ነው ምን ትፈልጋለህ ከመሰረታዊ ፍላጎቶችህስ በዘለለ ያሉ ነገሮች ስለ ምን ያስጨንቁሃል መቼ ነው ባለህ የምትረካው ሥሥት ወይም መስገብገብ የሚጀምረው አሁን ላይ የጎደለኝ ነገር አለ ብሎ ከማሰብ ነው ሥሥት የማያቋርጥ ጭንቀት እና ያለመርጋት ላይ ይጥለናል ብዙ ባገኘህም ቁጥር ያከማቸኸውን እንዳታጣ ይበልጥ ትሰጋለህ እናም በተለይ ከገብዘብ ጋር ያለህን ግንኙነት ጤናማ አድርገው ጥላቻ የምትጠላውን ነገር ትፋለመዋለህ ወይም ከእርሱ ትሸሻለህ በሁለቱን ሁኔታዎች ውስጥ ብትሆን ሃይልህን እና ጊዜህን ታባክናለህ ከመጥፎ እና ሊጎዱን ከሚችሉ ነገሮች መሸሽ ችግር የለውም ሆኖም ምክንያት አልባ ከሆኑ እና ሃይልህን ሊጨርሱ ከሚችሉ ጥላቻዎች ራቅ ጭንቅላትህን አጽዳ መጽሐፍ via Teklu Tilahun Book Land ቡክ ላንድ አሳታሚ goferebooks